Document ID: 31987L0234

*****
ΟΔΗΓΙΑ ΤΗΣ ΕΠΙΤΡΟΠΗΣ
της 31ης Μαρτίου 1987
για την τροποποίηση του παραρτήματος της οδηγίας 77/101/ΕΟΚ του Συμβουλίου σχετικά με την εμπορία απλών ζωοτροφών
(87/234/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/101/ΕΟΚ του Συμβουλίου της 23ης Νοεμβρίου 1976 σχετικά με την εμπορία απλών ζωοτροφών (1), όπως τροποποιήθηκε τελευταία από την οδηγία 86/354/ΕΟΚ του Συμβουλίου (2), και ιδίως το άρθρο 10,
Εκτιμώντας:
ότι οι διατάξεις της οδηγίας 77/101/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων·
ότι ενδείκνυται να προσαρμοσθούν και να συμπληρωθουν οι διατάξεις σχετικά με την περιγραφή και τη σύσταση ορισμένων υποπροϊόντων της βιομηχανίας ρυζιού ή ορισμένων ορυκτών ουσιών προκειμένου να είναι δυνατός ο προσδιορισμός τους με βάση τα ιδιαίτερα χαρακτηριστικά τους·
ότι τα μέτρα που προβλέπονται από την παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 77/101/ΕΟΚ τροποποιείται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις του άρθρου 1, το αργότερο στις 30 Νοεμβρίου 1987, και ενημερώνουν αμέσως την Επιτροπή σχετικά.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 31 Μαρτίου 1987.

Labels: 1
17
6